- Hindi News
- National
- चतुर्थ वर्गीय कर्मचारियों की नियुक्ति संबंधी विज्ञापन रद्द करने पर आक्रोश
चतुर्थ वर्गीय कर्मचारियों की नियुक्ति संबंधी विज्ञापन रद्द करने पर आक्रोश
बेरोजगारसंघर्ष मोर्चा ने कचहरी परिसर में बैठक की। उदय राम की अध्यक्षता में आयोजित बैठक में चतुर्थवर्गीय कर्मचारियों की नियुक्ति मामले में जिला प्रशासन के रवैये की निंदा की गई। मोर्चा के सदस्यों ने इस बात पर आक्रोश व्यक्त किया कि कई वर्षों से लंबित चली रही नियुक्ति प्रक्रिया को विज्ञापन रद्द कर एक बार फिर से रोके जाने का प्रयास किया गया है। मामला उच्च न्यायालय में होने के बाद विज्ञापन का रद्द किया जाना गैरकानूनी है।
सदस्यों ने कहा कि कई बेरोजगार युवाओं की उम्र सीमा समाप्त होने की स्थिति में है। 1995 से लेकर 2010 तक केवल नियुक्ति प्रक्रिया के नाम पर विज्ञापन निकालना और उसे रद्द करने का काम ही जिला प्रशासन द्वारा किया गया है। बैठक में निर्णय लिया गया कि नियुक्ति की मांग को लेकर होली बाद उपायुक्त कार्यालय पर धरना-प्रदर्शन किया जाएगा। बैठक में नईमुद्दीन अंसारी, संजय कुमार, मो इस्मतउल्ला अंसारी, सैमसन उरांव, राजू प्रसाद, मो अंसारी, अब्दुल खालिक, प्रदुमन तिवारी, रामयाद उरांव, आनंद कुमार, रामनाथ विश्वकर्मा, संजय मिस्त्री, मनेश उरांव, मतीन अहमद, प्रमोद उरांव, धर्मेंद्र सिंह तथा मो इमरान अहमद शामिल थे।
बैठक करते बेरोजगार संघर्ष मोर्चा के सदस्य।
tgl_Latn sot_Latn hin_Deva hin_Deva hin_Deva hin_Deva hin_Deva